The Lady Vanishes (film, 1979)
<s>The Lady Vanishes () je britanski igrani film snimljen 1979. godine.</s><s>Po žanru je mješavina trilera i komedije, a predstavlja remake znamenitog istoimenog Hitchcockovog crno-bijelog filma iz 1938. godine.</s><s>Radnja se događa u augustu 1939. godine, neposredno pred izbijanje Drugog svjetskog rata, u vlaku koji vozi iz Njemačke u Švicarsku.</s><s>Protagonisti, koje tumače Cybill Shepherd i Elliott Gould, su bogata američka nasljednica i novinar, koji nastoje otkriti što se dogodilo sa njihovom simpatičnom suputnicom (čiji lik tumači Angela Lansbury).</s>

<s>The Lady Vanishes je originalno bio zamišljen kao televizijski film za američku mrežu ABC, ali je autor scenarija George Axelrod na kraju svoj tekst dostavio britanskim kino-producentima.</s><s>U svojoj je verziji radnju iz fiktivne evropske zemlje prebacio u nacističku Njemačku, a glavne likove pretvorio u Amerikance, te ih učinio sličnijim protagonistima screwball komedija iz doba klasičnog Hollywooda.</s><s>Kritika, međutim, nije bila naklona filmu, te je proglašen neuspjehom.</s><s>Predstavljao je posljednje ostvarenje u produkciji znamenitog britanskog studija Hammer Films sve do 2009. godine.</s>

<s>Uloge
 Elliott Gould - Robert Condon
 Cybill Shepherd - Amanda Kelly
 Angela Lansbury - Miss Froy
 Herbert Lom - Dr. Hartz
 Arthur Lowe - Charters
 Ian Carmichael - Caldicott
 Gerald Harper - Mr Todhunter
 Jenny Runacre - "Mrs" Todhunter
 Jean Anderson - Barunica
 Madlena Nedeva - Nun
 Madge Ryan - Rose Flood Porter
 Rosalind Knight - Evelyn Barnes
 Vladek Sheybal - Direktor vlaka
 Wolf Kahler - Helmut 
 Barbara Markham - Frau Kummer
  Peter Schratt - Njemački oficir</s>

<s>Izvori</s>

<s>Vanjske veze</s>

<s>Britanski filmovi
Filmske komedije
Trileri
Špijunski filmovi</s>

